Okresná prokuratúra Zvolen 
Trhová 7, 960 19 Zvolen 1 	

Sp. zn. : 2 Pv 210/14/6611	Zvolen, 11.6.2014
EEČ : 2-51-96-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Zvolen
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
vedené vyšetrovateľkou XXXXX Odboru kriminálnej polície pod ČVS: XXXXX pre prečin zanedbania povinnej výživy podľa § 207 ods. 2 ods. 3 písm. c/ Tr. zákona na tom skutkovom základe, že aj napriek tomu, že mu bola rozsudkom sudkyne Okresného súdu XXXXX XXXXX zo dňa 25.04.2012 právoplatným dňa 05.06.2012 vykonateľným dňa 16.06.2012 uložená povinnosť prispievať na výživu mal. XXXXX, nar. XXXXX zvýšené výživné mesačne vo výške 100 € a na mal. XXXXX, nar. XXXXX mesačne zvýšené výživné 80 € t.j. spolu na obidve deti 180 € od 24.11.2011, vždy do 15-teho dňa v mesiaci vopred do rúk matky detí XXXXX, nar. XXXXX si túto svoju zákonnú povinnosť v mieste trvalého bydliska, okres XXXXX a na iných miestach v období od mesiaca november 2013 do 11.06.2014 riadne a včas neplnil, keď na výživné zaplatil len v mesiaci november 2013 sumu 180,- € január 2014 sumu 130,- € a v mesiaci apríl sumu 110,- €, pričom v tomto období nebol vedený v evidencii uchádzačov o zamestnanie ani v evidencii príjemcov pomoci v hmotnej núdzi a pracoval ako SZČO s miestom podnikania XXXXX, XXXXX, čím mu voči oprávnenej XXXXX, XXXXX, trvale bytom XXXXX, XXXXX vznikol na výživnom dlh vo výške 840,- €, keď následne dňa 13.05.2014 uhradil oprávnenej na výživné sumu 840,- € a tak konal,
hoci bol rozsudkom samosudcu Okresného súdu XXXXX č.k. XXXXX zo dňa 09.05.2013 právoplatným dňa 09.05.2013 uznaný vinným z prečinu zanedbania povinnej výživy podľa § 207 ods. 1 Tr. zákona, 

lebo zanikla trestnosť činu.

Odôvodnenie:
	Uznesením  vyšetrovateľky OR PZ OKP XXXXX ČVS: XXXXX zo dňa 07.04.2014 bolo podľa § 199 ods. 1 Tr. poriadku začaté trestné stíhanie a následne uznesením vyšetrovateľky OR PZ OKP XXXXX XXXXX zo dňa 07.05.2014 bolo podľa § 206 ods. 1 Tr. poriadku vznesené obvinenie XXXXX, XXXXX vo Zvolene pre prečin zanedbania povinnej výživy podľa § 207 ods. 2, ods. 3 písm. c/ Tr. zákona na tom skutkovom základe, že aj napriek tomu, že mu bola rozsudkom sudkyne Okresného súdu XXXXX č.k. XXXXX zo dňa 25.04.2012 právoplatným dňa 05.06.2012 vykonateľným dňa 16.06.2012 uložená povinnosť prispievať na výživu mal. XXXXX, nar. XXXXX zvýšené výživné mesačne vo výške 100 € a na mal. XXXXX, nar. XXXXX mesačne zvýšené výživné 80 € t.j. spolu na obidve deti 180 € od 24.11.2011, vždy do 15-teho dňa v mesiaci vopred do rúk matky detí XXXXX, XXXXX si túto svoju zákonnú povinnosť v mieste trvalého bydliska, okres XXXXX a na iných miestach v období od mesiaca november 2013 do 07.05.2014 riadne a včas neplnil, keď na výživné zaplatil len v mesiaci november 2013 sumu 180,- €, január 2014 sumu 130,- € a v mesiaci apríl sumu 110,- €, pričom v tomto období nebol vedený v evidencii uchádzačov o zamestnanie ani v evidencii príjemcov pomoci v hmotnej núdzi a pracoval ako SZČO s miestom podnikania XXXXX, IXXXXX XXXXX, čím mu voči oprávnenej XXXXX, XXXXX trvale bytom XXXXX, XXXXX vznikol na výživnom dlh vo výške 840,- € a tak konal, hoci bol rozsudkom samosudcu Okresného súdu XXXXX č.k. XXXXX zo dňa 09.05.2013 právoplatným dňa 09.05.2013 uznaný vinným z prečinu zanedbania povinnej výživy podľa § 207 ods. 1 Tr. zákona. 

	Obvinený XXXXX v prípravnom konaní potvrdil, že si je vedomý svojej vyživovacej povinnosti voči mal. deťom XXXXX. Vyživovaciu povinnosť neplnil riadne a včas z dôvodu nedostatku finančných prostriedkov. Poukázal na skutočnosť, že dňa 02.01.2014 zaslal na výživné sumu 130,- €, v mesaci apríl 2014 zaslal nejakú finančnú čiastku exekútorvi XXXXX, dňa 13.05.2014 zaslal na účet tohto exekútora sumu 1550,- €, čím splatil celé dlžné výživné za obdobie od novembra 2013 do súčasnosti a zároveň zaslal na výživné sumu 840,- € za obdobie od mesiaca jún 2012 do 09.05.2013, ktorú sumu mal uhradiť v zmysle  rozsudku Okresného súdu XXXXX sp. zn. XXXXX.  

	Svedkyňa - poškodená XXXXX v prípravnom konaní uviedla, že obvinený neplnil svoju vyživovaciu povinnosť riadne a včas od mesiaca november 2013. Dňa 02.01.2014 jej zaslal na výživné sumu 130,- €, následne dňa 16.04.2014 prostredníctvom exekútora XXXXX obdržala výživné vo výške 110,- € a dňa 14.05.2014 výživné vo výške 1221,20 €. Obvinený teda uhradil celé dlžné výživné za obdobie od mesiaca november 2013. Potvrdila, že jej zároveň obvinený uhradil výživné vo výške 840,- €, teda dlžné výživné za obdobie od mesiaca jún 2012 do 09.05.2013, ktorá povinnosť mu bol uložená rozsudkom Okresného súdu XXXXX sp. zn. XXXXX O náhradné výživné nežiadala, pričom deti počas neplnenia vyživovacej povinnosti zo strany obvineného núdzou netrpeli. 

	Do spisového materiálu boli zabezpečené listinné dôkazy a to rozsudok Okresného súdu XXXXX č.k. XXXXX ktorým bola určená vyživovacia povinnosť obvineného v sume 180 € spolu na obidve mal. deti, rozsudok Okresného súdu XXXXX č.k. XXXXX ktorým bol obvinený uznaný vinným z prečinu zanedbania povinnej výživy podľa § 207 ods. 1 Tr. zákona, potvrdenia o návšteve školy a uznesenie vyšetrovateľky OR PZ OKP XXXXX XXXXX zo dňa 05.11.2013 právoplatné dňa 15.11.2013, ktorým bola podľa § 197 ods. 1 písm. d/ Tr. poriadku odmietnutá vec podozrenia zo spáchania prečinu zanedbania povinnej výživy podľa § 207 ods. 1 ods. 3 písm. c/ Tr. zákona, ktorého skutku sa mal dopustiť obvinený v období od mesiaca jún 2013 do novembra 2013. Do spisového materiálu bolo ďalej zabezpečené vyjadrenie súdneho exekútora XXXXX, XXXXX z ktorého vyplynulo, že dňa 27.07.2012 sa v súlade § 36 Zákona č. 233/1995 Z.z. o súdnych exekútoroch a exekučnej činnosti začalo exekučné konanie v neprospech obvineného, kde v tomto konaní bola dňa 30.03.2014 vymožená suma 110,- € a dňa 02.01.2014 suma 130,- €, uznesenie OS XXXXX č.k. XXXXX XXXXX zo dňa 05.03.2014, ktorým bol zamietnutý návrh obvineného na odklad exekúcie a fotokópie poštových poukazov, z ktorých vyplynulo, že obvinený dňa 13.11.2013 zaslal na výživné sumu 180,- €, dňa 02.01.2014 sumu 130,- €, dňa 16.04.2014 sumu 110,- €, dňa 13.05.2014 sumu 840,- € a dňa 14.05.2014 bola súdnym exekútorom poškodenej zaslaná suma 1 221,20 €. Z fotokópie bankového dokladu bolo zistené, že obvinený dňa 13.05.2014 vložil na účet súdneho exekútora sumu 1.550,- €. 

	Zo správ k osobe obvineného bolo zistené, že tento nebol od roku 2013 vedený v evidencii uchádzačov o zamestnanie ani v evidencii príjemcov pomoci v hmotnej núdzi, od 01.01.2013 do 04.12.2013 a následne od 19.12.2013 do 18.03.2014 vykonával zamestnanie na základe dohody o pracovnej činnosti. Obvinený od 01.01.1998 vykonáva živnostenskú činnosť.

	Obvinený bol doposiaľ 2-krát súdne trestaný, naposledy rozsudkom OS XXXXX XXXXX, ktorý tvorí súčasť skutkovej vety. 

Podľa § 207 ods. 2 Tr. zákona, kto sa najmenej tri mesiace v období dvoch rokov úmyselne vyhýba plneniu svojej zákonnej povinnosti vyživovať alebo zaopatrovať iného, potrestá sa odňatím slobody až na tri roky.

Podľa § 207 ods. 3 písm. c/ Tr. zákona, odňatím slobody na jeden rok až päť rokov sa páchateľ potrestá, ak spácha čin uvedený v odseku 1 alebo 2, hoci bol v predchádzajúcich dvadsiatich štyroch mesiacoch za taký čin odsúdený alebo z výkonu trestu odňatia slobody uloženého za taký čin prepustený.

	Podľa § 122 ods. 13 Tr. zákona, ak obvinený pokračuje v konaní, pre ktoré je stíhaný, aj po oznámení vznesenia obvinenia, posudzuje sa také konanie od tohto procesného úkonu ako nový skutok; to neplatí, ak ide o trestný čin zanedbania povinnej výživy podľa § 207. V takom prípade ide o pokračovanie konania až do doby, kým je vyhlásený rozsudok súdu prvého stupňa alebo pokiaľ sa súd druhého stupňa neodobral na záverečnú poradu.

	Podľa § 86 ods. 1 písm. a/ Tr. zákona, trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Tr. poriadku, prokurátor zastaví trestné stíhanie, ak zanikla trestnosť činu.
	
	Pre trestnosť činu sa vyžaduje naplnenie všetkých znakov skutkovej podstaty toho ktorého trestného činu (subjekt, subjektívna stránka, objekt, objektívna stránka). Vykonaným prípravným konaním bolo preukázané, že obvinený naplnil všetky znaky skutkovej podstaty prečinu zanedbania povinnej výživy podľa § 207 ods. 2, ods. 3 písm. c/ Tr. zákona, keď ako povinný subjekt neplnil svoju zákonnú povinnosť deklarovanú mu rozsudkom Okresného súdu XXXXX riadne a včas aj napriek tomu, že vykonával živnostenskú činosť, nebol vedený v evidencii uchádzačov o zamestnanie a nepoberal dávky v hmotnej núdzi, čím sa jej plneniu vyhýbal a tak konal, hoci bol za taký čin v predchádzajúcich 24 mesiacoch odsúdený. 

	Nakoľko však obvinený preukázateľne ku dňu tohto rozhodnutia splnil svoju povinnosť dodatočne a teda skôr, než sa súd odobral na záverečnú poradu a jeho konanie nemalo trvalo nepriaznivé následky, bol namieste postup v zmysle ustanovenia § 215 ods. 1 písm. h/ Tr. poriadku. 

Preto som rozhodla tak, ako je uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Šimiaková
prokurátorka